
Către,




BIROUL PERMANENT AL



CAMEREI DEPUTAȚILOR
Vă înaintăm, alăturat, raportul comun asupra proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, transmis Comisiei pentru administrație publică şi amenajarea teritoriului și Comisiei juridice, de disciplină și imunități, pentru dezbatere în fond, cu adresa nr. PLx 348 din 20 septembrie 2016.
	PREŞEDINTE,
	PREŞEDINTE,


	CRISTIAN BUICAN

	EUGEN NICOLICEA




PARLAMENTUL ROMÂNIEI

CAMERA DEPUTAŢILOR
	Comisia pentru administraţie publică şi amenajarea teritoriului
București 8.03.2017
Nr.4c-6/374/2016
	COMISIA JURIDICĂ, DE DISCIPLINĂ ȘI 
IMUNITĂȚI

București 8.03.2017
nr.4c-11/975/2016


r a p o r t   C O M U N
asupra proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari
În conformitate cu prevederile art.95 din Regulamentul Camerei Deputaţilor, republicat, Comisia pentru administrație publică şi amenajarea teritoriului și Comisia juridică, de disciplină și imunități, au fost sesizate spre dezbatere în fond, cu proiectul de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari, transmis cu adresa nr. PLx 348 din 20 septembrie 2016, înregistrat la Comisia pentru administrație publică şi amenajarea teritoriului cu nr.4c-6/374/20.09.2016 și la Comisia juridică, de disciplină și imunități cu nr.4c-11/975/2016.
Senatul, în calitate de primă Cameră sesizată, a adoptat proiectul de lege în ședința din 13 septembrie 2016.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport comun Comisiile au avut în vedere:

·   avizul favorabil al Consiliului Legislativ (nr.279/29.03.2016)

·  punctele de vedere favorabile al Guvernului (nr.1296/DPSG/13.07.2016 și nr.940/MRP/28.02.2017) prin care susține adoptarea proiectului de lege sub rezerva însușirii unor propuneri și observații. 

Proiectul de lege are ca obiect de reglementare modificarea art.47 din Legea nr.230/2007, în sensul exceptării copiilor minori cu vârsta de până la 3 ani de la calculul cheltuielilor pe consumuri individuale și de la calculul cheltuielilor pe beneficiari, aferente serviciilor individuale ale proprietarilor, dar gestionate financiar prin intermediul asociației de proprietari. De asemenea, se prevede modificarea art.49 din lege, în sensul majorării termenului de plată a cotelor de contribuție la cheltuielile asociației de proprietari de la maximum 20 de zile la maximum 30 de zile.

Potrivit prevederilor art.61 şi 63 din Regulamentul Camerei Deputaţilor, republicat, examinarea proiectului de lege a avut loc în şedinţe separate, în data de 22 noiembrie 2016 de către Comisia juridică, de disciplină și imunități și în data de 7 martie 2017 de către Comisia pentru administraţie publică și amenajarea teritoriului. 

Membrii Comisiei juridice, de disciplină și imunități, au participat la ședință conform listei de prezență, iar din numărul total de 25 membri ai Comisiei pentru administrație publică şi amenajarea teritoriului au participat la ședință 23 deputați.
La dezbaterile care au avut loc a participat, în conformitate cu prevederile art.55 din Regulamentul Camerei Deputaţilor, republicat, doamna Sirma Caraman - secretar de stat în cadrul Ministerului Dezvoltării Regionale, Administrației Publice și Fondurilor Europene.

         În urma dezbaterilor și a opiniilor exprimate, membrii celor două comisii sesizate în fond au hotărât, cu unanimitate de voturi, adoptarea proiectului de Lege pentru modificarea şi completarea Legii nr.230/2007 privind înfiinţarea, organizarea şi funcţionarea asociaţiilor de proprietari cu amendamentele admise prezentate în anexa ce face parte integrantă din prezentul raport comun.
 În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,
	PREŞEDINTE,



	CRISTIAN BUICAN

	EUGEN NICOLICEA

	SECRETAR,


	SECRETAR,

	SIMONA BUCURA OPRESCU
	COSTEL NECULAI DUNAVA


	Șef serviciu, Sofia Chelaru                                                                                   
	 

	Consilier parlamentar, Roxana Feraru 
	


Anexă

AMENDAMENTE ADMISE
	Nr. crt.
	Text Legea nr.230/2007
	Text Senat
	Amendamente propuse

(autorul amendamentelor)
	Motivarea amendamentelor

	1. 
	
	LEGE
pentru modificarea și completarea Legii nr.230/2007 privind înființarea, organizarea și funcționarea asociațiilor de proprietari
	LEGE
pentru completarea art.47 din Legea nr.230/2007 privind înființarea, organizarea și funcționarea asociațiilor de proprietari
	Tehnică legislativă.

	2. 
	
	
Articol unic. - Legea nr.230/2007 privind înființarea, organizarea și funcționarea asociațiilor de proprietari, publicată în Monitorul Oficial al României, Partea I, nr.490 din 23 iulie 2007, cu modificările și completările ulterioare, se modifică și se completează după cum urmează:
	
Articol unic. - Articolul 47 din Legea nr.230/2007 privind înființarea, organizarea și funcționarea asociațiilor de proprietari, publicată în Monitorul Oficial al României, Partea I, nr.490 din 23 iulie 2007, cu modificările și completările ulterioare, se completează după cum urmează:
	Tehnică legislativă.

	3. 
	
Cheltuielile asociaţiei de proprietari sunt următoarele:Art. 47 - 
.......................

b)
cheltuieli pe consumuri individuale;

.........................

d) cheltuieli pe beneficiari, aferente serviciilor individuale ale proprietarilor, dar gestionate financiar prin intermediul asociaţiei de proprietari;
............................
____________________
	
1. La articolul 47, după alineatul (1) se introduce un nou alineat, alin.(2), cu următorul cuprins:

”(2) Asociațiile de proprietari pot hotărî exceptarea de la plata cheltuielilor prevăzute la alin.(1) lit.b) și d) pentru copiii cu vârsta de până la 3 ani.”
	
1. După alineatul (1), se introduce un nou alineat, alineatul (2), cu următorul cuprins:


”(2) Asociațiile de proprietari pot hotărî exceptarea de la plata cheltuielilor prevăzute la alin.(1) lit.b) pentru copiii cu vârsta de până la 3 ani.”
(Autor: Comisia juridică, de disciplină și imunități și Comisia pentru administrație publică și amenajarea teritoriului)
	Tehnică legislativă.

	4. 
	Art.49


(2) Termenul de plată a cotelor de contribuţie la cheltuielile asociaţiei de proprietari, afişate pe lista lunară de plată, este de maximum 20 de zile calendaristice.
	
2. La articolul 49, alineatul (2) se modifică și va avea următorul cuprins:

”(2) Termenul de plată a cotelor de contribuție la cheltuielile asociației de proprietari, afișate pe lista lunară de plată, este de maximum 30 de zile calendaristice.”
	2. Se elimină.

 (Autor: Comisia juridică, de disciplină și imunități și Comisia pentru administrație publică și amenajarea teritoriului)
	Modificarea termenului de plată a cotelor de contribuție la cheltuielile asociațiilor de proprietari, conform propunerii legislative, poate genera depășirea termenelor legale de plată a facturilor către furnizorii de utilități.

